钦定古今图书集成/明伦汇编/交谊典/第108卷 > 明宝训 > 《去谗》
## 钦定古今图书集成/明伦汇编/交谊典/第108卷 > 明宝训 > 《去谗》

洪武元年二月癸卯，太祖御奉天门，谓侍臣曰：“凡人
之言，有忠谏者，有谗佞者。忠谏之言，始若难听，然其
有益如药石之能济病。谗佞之言，始若易听，然其贻
患不可胜言。夫小人之为谗佞也，其设心机巧，渐渍
而入。始焉必以微事可信者言于人主，以探其浅深。
人主苟信之，彼他日复有言，必以为其常言者可信将不复审察。彼谗佞者，因得肆其志，而妨贤病国，无
所不至。自古若此者甚多，而昏庸之君卒莫之悟，由
其言甘而不逆于耳故也。惟刚明者审择于是非，取
信于公论，不偏信人言，则谗佞之口杜矣。”九月乙未，
太祖谕群臣：“大丈夫有志于功业者，必亲贤以广德。
盖正直相亲则善日闻，谗邪相近则”恶日染。如王保
保所信，多非正人。有傅颍阳者，专为潜察细事，甚张
威福，一僧略不相礼，阴谮杀之。信谗如此，岂持久之
道乎？为人上者，最忌偏听，所谓“偏听生奸”，诚有是也。
信任奸邪，假声势以济其爱憎之私，何所不至。使人
离心离德，功业岂能成立